Μια ολική έκλειψη Ηλίου έγινε στις 20 Μαρτίου 2015. Μια ηλιακή έκλειψη συμβαίνει όταν η Σελήνη περνάει ανάμεσα στη Γη και τον Ήλιο, οπότε καλύπτει εντελώς ή εν μέρει τον ηλιακό δίσκο για έναν παρατηρητή στη Γη. Μια ολική έκλειψη Ηλίου συμβαίνει όταν η φαινόμενη διάμετρος της Σελήνης είναι μεγαλύτερη από αυτή του Ήλιου, με αποτέλεσμα να καλύπτεται εξ ολοκλήρου ο ηλιακός δίσκος και να βυθίζονται κάποιες περιοχές στο σκοτάδι για μερικά λεπτά. Η ολικότητα συμβαίνει σε ένα στενή λωρίδα κατά μήκος της γήινης επιφάνειας, ενώ σε μια γύρω περιοχή με χιλιάδες χιλιόμετρα πλάτος, η έκλειψη είναι ορατή ως μερική. 

Αυτή η ολική ηλιακή έκλειψη ήταν αξιοσημείωτη διότι έλαβε χώρα στον Βόρειο Πόλο. Η ολικότητα ήταν ορατή επίσης, στις Νήσους Φερόε, στο Αρχιπέλαγος Σβάλμπαρντ, στον Βόρειο Ατλαντικό και στον Αρκτικό Ωκεανό. 

Η έκλειψη είχε μέγεθος 1,045. Η μεγαλύτερη διάρκεια της ολικής φάσης ήταν 2 λεπτά και 47 δευτερόλεπτα στα Νησιά Φερόε. Ήταν η τελευταία ολική ηλιακή έκλειψη ορατή σε ευρωπαϊκό έδαφος σε βάθος δεκαετίας, αφού η επόμενη θα συμβεί στις 12 Αυγούστου 2026.

Γεγονός
-------

Η ηλιακή έκλειψη ξεκίνησε στις 08:30(ώρα GMT) στη Βορειοδυτική Ευρώπη και κινήθηκε προς τα βορειοανατολικά. Η παρατήρηση ήταν αρκετά καλή από τον Βόρειο Ατλαντικό και τον Αρκτικό Ωκεανό, τη Γροιλανδία, την Ισλανδία, την Ιρλανδία, το Ηνωμένο Βασίλειο, τις Νήσους Φερόε, τη βόρεια Νορβηγία και την Περιφέρεια Μούρμανσκ. Αρχικά, η ολική έκλειψη πέρασε νότια της Γροιλανδίας. Στην συνέχεια κινήθηκε προς τα βορειοανατολικά, περνώντας ανάμεσα από την Ισλανδία και το Ηνωμένο Βασίλειο εκεί όπου βρίσκονται τα Νησιά Φερόε, ενώ κατέληξε στα βόρεια νησιά της Νορβηγίας(Σβάλμπαρντ). Η έκλειψη ήταν ορατή ως μερική σε όλη την Ευρώπη. Για παράδειγμα, το Λονδίνο παρουσίασε μερική έκλειψη ηλίου κατά 85%.  Τρία επιβατικά αεροσκάφη πέταξαν πάνω από τα σύννεφα, στο "μονοπάτι" της ολικότητας δίνοντας την ευκαιρία στους επιβάτες να παρατηρήσουν το φαινόμενο. 

### Σύμπτωση γεγονότων

Εκτός από την έκλειψη, η 20η Μαρτίου 2015 ήταν επίσης η πρώτη μέρα της άνοιξης (επίσης γνωστή ως εαρινή ισημερία στο βόρειο ημισφαίριο).

Που ήταν ορατή η έκλειψη
------------------------

Η έκλειψη ήταν ορατή ως μερική σε όλη την Ευρώπη, συμπεριλαμβανομένων των χωρών: Νορβηγία, Σουηδία, Δανία, Ηνωμένο Βασίλειο,  Ιρλανδία,  Πορτογαλία, Γαλλία,  Γερμανία,  Πολωνία,  Τσεχία, Ουγγαρία, Αυστρία, Ιταλία, Μαυροβούνιο, Φινλανδία, Δυτική Ρωσία και Ουκρανία. 

* Σέφιλντ, Ηνωμένο Βασίλειο. Όλοι οι τοπικοί χρόνοι (GMT)Σέφιλντ, Ηνωμένο Βασίλειο. Όλοι οι τοπικοί χρόνοι (GMT)
* Λοριάν, Γαλλία, 10:20 τοπική ώρα (9:20 GMT)Λοριάν, Γαλλία, 10:20 τοπική ώρα (9:20 GMT)
* Βερολίνο, Γερμανία, 10:29 τοπική ώρα (9:29 UTC) - μη επιβεβαιωμένη πηγήΒερολίνο, Γερμανία, 10:29 τοπική ώρα (9:29 UTC) - μη επιβεβαιωμένη πηγή
* Markt Schwaben, ΓερμανίαMarkt Schwaben, Γερμανία
* Δουβλίνο, Ιρλανδία, 9:30 GMTΔουβλίνο, Ιρλανδία, 9:30 GMT
* Chester-le-Street, Ηνωμένο Βασίλειο, 9:36 GMTChester-le-Street, Ηνωμένο Βασίλειο, 9:36 GMT
* Τόρσχαβν, Νήσοι Φερόε, Τέλος ολικής φάσης, 9:43 τοπική ώρα (GMT)Τόρσχαβν, Νήσοι Φερόε, Τέλος ολικής φάσης, 9:43 τοπική ώρα (GMT)
* Βρότσλαβ, Πολωνία, 10:44 τοπική ώρα (9:44 UTC)Βρότσλαβ, Πολωνία, 10:44 τοπική ώρα (9:44 UTC)
* Hjartdal, Νορβηγία, 10:47 τοπική ώρα (9:47 UTC)Hjartdal, Νορβηγία, 10:47 τοπική ώρα (9:47 UTC)
* Πράγα, Τσεχία, 10:49 τοπική ώρα (9:49 UTC)Πράγα, Τσεχία, 10:49 τοπική ώρα (9:49 UTC)
* Kłodzko, Πολωνία, 10:54 τοπική ώρα (9:54 UTC)Kłodzko, Πολωνία, 10:54 τοπική ώρα (9:54 UTC)
* Βαρσοβία, Πολωνία, 10:56 τοπική ώρα (9:56 UTC)Βαρσοβία, Πολωνία, 10:56 τοπική ώρα (9:56 UTC)
* Βουδαπέστη, Ουγγαρία, 11:00 τοπική ώρα (10:00 UTC)Βουδαπέστη, Ουγγαρία, 11:00 τοπική ώρα (10:00 UTC)
* Bregenz, Αυστρία, 11:06 τοπική ώρα (10:06 UTC)Bregenz, Αυστρία, 11:06 τοπική ώρα (10:06 UTC)
* Μιλάνο, Ιταλία, 11:08 (10:08 UTC) - μη επιβεβαιωμένη πηγήΜιλάνο, Ιταλία, 11:08 (10:08 UTC) - μη επιβεβαιωμένη πηγή
* Πετροζαβόντσκ, Ρωσία, 13:25 τοπική ώρα (10:25 UTC)Πετροζαβόντσκ, Ρωσία, 13:25 τοπική ώρα (10:25 UTC)
* Κίεβο, Ουκρανία, 12:28 τοπική ώρα (10:28 UTC)Κίεβο, Ουκρανία, 12:28 τοπική ώρα (10:28 UTC)
* Ούλτσιν, Μαυροβούνιο, 11:34 τοπική ώρα (10:34 UTC)Ούλτσιν, Μαυροβούνιο, 11:34 τοπική ώρα (10:34 UTC)
* Μόσχα, Ρωσία, 13:35 τοπική ώρα (10:35 UTC)Μόσχα, Ρωσία, 13:35 τοπική ώρα (10:35 UTC)

### 'Στην Ελλάδα

Η έκλειψη ήταν ορατή στην χώρα ως μερική. Στην βορειοδυτική Ελλάδα, καλύφθηκε το 40-41% του ηλιακού δίσκου, ενώ στην νοτιοανατολική Ελλάδα, περίπου το 20%. 

Το Υπουργείο Πολιτισμού, Παιδείας και Θρησκευμάτων με εγκύκλιο του αποφάσισε την παραμονή των μαθητών σε κλειστούς χώρους κατά την διάρκεια της έκλειψης, γεγονός που προκάλεσε αντιδράσεις. 

### Προσομοίωση έκλειψης

|  |  |
| --- | --- |
|  |  |

Δείτε επίσης
------------

Κατάλογος ηλιακών εκλείψεων ορατών από την Ελλάδα

Παραπομπές
----------

1. ↑  F. Espenak & Xavier Jubier. «NASA - Total Solar Eclipse of 2026 August 12». Ανακτήθηκε στις 20 Μαρτίου 2015.
2. ↑  «Solar eclipse 2015 live: Britain to plunge into morning twilight as Moon blocks out Sun». *Daily Telegraph*. 20 Μαρτίου 2015. Ανακτήθηκε στις 20 Μαρτίου 2015.
3. ↑  «Solar Eclipse: live updates». *Guardian*. 20 Μαρτίου 2015. Ανακτήθηκε στις 20 Μαρτίου 2015.
4. ↑  Rao, Joe (20 Μαρτίου 2015). «Flight to Totality: How I Chased the Total Solar Eclipse of 2015 on a Jet». space.com. Ανακτήθηκε στις 21 Αυγούστου 2017.
5. ↑  'Breathtaking' solar eclipse witnessed by millions BBC
6. ↑  «Solar eclipse 2015: Brief glimpses as clouds hide spectacle». *irishtimes.com*.
7. ↑  «Thick cloud hides solar eclipse in France». *thelocal.fr*. 20 Μαρτίου 2015.
8. ↑  «Partial solar eclipse over Germany». *www.mpg.de*.
9. ↑  «Solar eclipse over Poland». *thenews.pl*. Αρχειοθετήθηκε από το πρωτότυπο στις 6 Ιουλίου 2018. Ανακτήθηκε στις 8 Αυγούστου 2019.
10. ↑  «Eclipses visible in 40°48'N, 21°03'E - Mar 20, 2015 Solar Eclipse». *www.timeanddate.com* (στα Αγγλικά). Ανακτήθηκε στις 8 Αυγούστου 2019.
11. ↑  «Eclipses visible in Rhodes, Rhodes, Greece - Mar 20, 2015 Solar Eclipse». *www.timeanddate.com* (στα Αγγλικά). Ανακτήθηκε στις 8 Αυγούστου 2019.
12. ↑  «Οδηγίες σε όλα τα σχολεία για την έκλειψη ηλίου 20ης Μαρτίου 2015-Η ΕΓΚΥΚΛΙΟΣ». *esos.gr*. 19 Μαρτίου 2015. Ανακτήθηκε στις 8 Αυγούστου 2019.
13. ↑  *tvxs.gr*. Ανακτήθηκε στις 8 Αυγούστου 2019.  Missing or empty `|title=` (βοήθεια)